**Prierului Poeziei**

*Bragagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Timpul tot fuge și iar fuge -

Îl poartă-n zariște bălanii

Și pierde pentru unii fulgii,

Iar pentru alții lasă anii.

Ninsoarea vremilor trecute

Tăcută fulguieli insistă

Și cresc troienele cărunte

În amintiri pe tâmpla tristă.

Rămâne-o iarnă-nzăpezită

În stele mici, nerepetate:

Istoria-i prea obosită

Să le admire azi pe toate.

Se înfoiesc fălos olimpuri

Pitice, cerul vrând să rupă,

Dar un sfârșit de anotimpuri

Disprețuindu-le le-astupă.

Și pe câmpia largă-ntinsă

Albește strălucind uitarea

Rămâne numai vreme ninsă

Și tot continuă ninsoarea.

Eu m-am oprit în ea pe-o clipă

Punându-mi inima în mână

Și-am scris pe-omăt cu o aripă

Piscu-n istoria română.

În codrii de argint bătură

Izvoarele în curcubeie

Și-a gerurilor armătură

Înmiresmă plăpând ca teii.

Fui uluit că în sluțirea

Ce a cuprins întreaga lume

Mai poate-a declama Iubirea

Atâta vis de la un nume.

Dar el precum e mărțișorul

Purtat în piept de-ntreaga Țară ...

Eu „Eminescu”-am scris cu dorul

Să fie iarăși primăvară!

Victor Bragagiu